**iunie 2025**

**Comunicat de presă**

**1584 persoane angajate prin intermediul Agenției Județene pentru Ocuparea Forței de Muncă Harghita, în primele 5 luni ale anului 2025**

În primele cinci luni ale anului 2025, 1584 persoane aflate în evidență, (din care 374 în luna mai 2025, mai multe cu 40 de persoane față de luna aprilie), au fost integrate pe piața muncii datorită măsurilor de stimulare a ocupării forței de muncă implementate de AJOFM Harghita). Numărul femeilor încadrate a fost de 765 persoane.

La intrarea în evidența agenției, în urma activității de profilare realizată pe baza criteriilor de studii, calificare, experiență în muncă, persoanele înregistrate sunt încadrate în categorii de ocupabilitate, astfel: ușor ocupabil, mediu ocupabil, greu ocupabil și foarte greu ocupabil.

În funcție de gradul de ocupabilitate, din totalul persoanelor încadrate în muncă, cei mai multi, 68% îl reprezintă persoanele din categoria celor mediu ocupabile, urmat de 24% din categoria de greu ocupabil, 6% usor ocupabil, iar restul de 2% din categoria de foarte greu ocupabil.

Din totalul persoanelor ocupate, în primele patru luni, 834 de persoane au peste 45 de ani, din care 281 peste 55 ani, 345 persoane tineri sub 25 de ani, 189 persoane au vârsta cuprinsă între 35 și 45 de ani, 119 persoane au între 25 și 30 de ani si 97 persoane au 30 și 35 de ani.

Dintre tinerii cu vârsta cuprinsă între 16 și 30 de ani s-au încadrat în muncă 429 tineri NEETs (tineri care înainte de data încadrării nu urmau nici o formă de învățământ, nu participau la programe de formare profesională și nu aveau loc de muncă).

Cele mai multe persoane pentru care au fost identificate locuri de muncă au studii liceale 596, urmate de cele cu studii studii profesionale 433, apoi cei cu studii gimnaziale 311, urmat de cei cu studii universitare 139, apoi cei cu studii primare 60 ( din care 8 fara studii) si incadrari ale persoanelor cu studii postliceale 45. Cele mai multe angajări s-au făcut în in domeniile comerț, servicii si constructii.

În primele patru luni ale anului 2025 numărul locurilor de muncă anunțate la AJOFM Harghita a fost de 4729.

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.

AGENȚIA JUDEȚEANĂ PENTRU OCUPAREA FORȚEI DE MUNCĂ HARGHITA.